als_Latn dik_Latn sag_Latn
Djali i policit të vrarë i kthen ngrohtësinë Tahirit
Një gjest të veçantë ka kryer një djalosh i cili ka surprizuar ish-ministrin e Brendshëm, Saimir Tahiri.
Pas emocioneve që i falën efektivët e kryeqytetit dhe polici i Fierit me letrën e tij falënderuese, 2 vëllezër, djem të një efektivi të vrarë në detyrë, kanë takuar Tahirin.
Ka qenë Suard Kodra, djali i Ardian Kodrës, efektivit të FNSH-së i cili u vra gjatë një aksioni në Lezhë, i cili e ka bërë Tahirin të preket.
15-vjeçari i ka ngjitur në xhaketën e tij ministrit një stemë të policisë së shtetit, ndërsa nuk ka munguar edhe përqafimi mes tyre.
Mësohet se dy djemtë e Ardian Kodrës ishin nisur enkas nga Shkodra për të takuar dhe mbështetur Tahirin pas largimit të tij nga detyra.
Rikujtojmë se pas vrasjes së babait të dy fëmijëve, ishte pikërisht ministri Tahiri ai që bashkë me efektivë të tjerë shoqëruan në ditën e parë të shkollës djalin e vogël të Kodrës, gjest simbolik që nuk u harrua nga ky i fundit.
Ministri Tahiri u luftua fort nga opozita si i përfshirë në kanabizimin e vendit. Por megjithatë ai u vlerësua për modernizimin e policisë dhe rregullat e reja për të ulur numrin e aksidenteve rrugore. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn